OpenLLM-France/wikimedia huggingface dataset:
# Bronisław Komorowski

Bronisław Komorowski (nascut a Oborniki Śląskie lo 4 d'abril de 1952), es un istorian, editor e òme politic polonés, e president de Polonha de 2010 a 2015.
De 2000 a 2001 foguèt ministre de la defensa.
En 2007, foguèt elegit president de la Cramba bassa del parlament.
A la debuta de 2010, foguèt investit coma candidat de l'oposicion a la presidenciala de la fin de l'annada, contra lo president Lech Kaczyński. Mas la mòrt d'aquel dins un accident d'avion, lo 10 d'abril de 2010, ne fa constitucionalament lo president per interim de Polonha. Lo 8 de julhet, demissiona de la Cramba bassa e daissa la plaça de president per interim a Bogdan Borusewicz.
Las eleccions presidencialas anticipadas, las ganha al segond torn contra Jarosław Kaczyński, lo 4 de julhet de 2010. Foguèt investit president lo 6 d'agost del meteis an.

## Vida personala

Es lo filh de l'africanista Zygmunt Komorowski e de Jadwiga z Szalkowskich. Es maridat dempuèi 1977 amb Anną Dembowska, e an 5 enfants : Zofia (1979), Tadeusz (1981), Maria (1983), Piotr (1986) e Elżbieta (1989).

## Referéncias e bibliografia

* ↑ https://katalog.bip.ipn.gov.pl/informacje/13660

## Ligams extèrnes

* Pagina personala
| Precedit per Lech Kaczyński | President de Polonha 10 d'abril - 8 de julhet de 2010 (interim) | Seguit per Bogdan Borusewicz |
| Precedit per Grzegorz Schetyna | President de Polonha 6 d'agost de 2010-6 d'agost de 2015 | Seguit per Andrzej Duda |
# Brooklyn

Brooklyn es un dels 5 districtes o boroughs de la vila de Nòva York, dins l'estat de Nòva York, als Estats Units d'America. Es lo pus poblat dels cinc boroughs, amb un recensament estimat a 2,636,735 residents en 2015. Geograficament, confronta lo borough de Queens a l'extremitat sud-oèst de Long Island. Dempuèi 1896, Brooklyn ten los meteisses limits que lo comtat de Kings, lo comtat pus poblat de l'estat de Nòva York.
Brooklyn foguèt una vila independenta entrò al 1èr de genièr de 1898 quora, après un longa campanha politica e segon la nòva carta municipala del Greater New York, la vila foguèt incorporada amb los autres boroughs, dins la ciutat modèrna de Nòva York. Brooklyn contunha, pasmens, de manténer una cultura distincta. Mai d'un quartièrs de Brooklyn son d'enclavas etnicas. La devisa oficiala de Brooklyn, afichada sul blason e sus la bandièra de la vila es en neerlandés: Eendraght Maeckt Maght que se tradutz per "L'union fa la fòrça".
Durant los primièrs decennis del sègle XXI Brooklyn visquèt una renaissença coma destinacion d'avantgarda pels hipsters, amb una concomitanta gentrificacion, un creis dramatic del prètz dels ostals. Dempuèi 2010 Brooklyn es vengut un centre prospèr per las entrepresas de nautas tecnologias e las startup, e per l'art postmodèrn e lo design.

### Referéncias

* ↑ «19 Reasons Why Brooklyn Is New York’s New Startup Hotspot».
Los cinc boroughs de Nòva York :
| Jurisdiccion | Jurisdiccion | Populacion | Superfícia | Superfícia | Densitat | Densitat |
| Borough | Comtat | Estimada (2019) | square miles | km² | personas / sq. mi | personas / km² |
| Manhattan | New York | 1 628 706 | 23 | 59 | 71 672 | 27 673 |
| The Bronx | Bronx | 1 418 207 | 42 | 109 | 34 242 | 13 221 |
| Brooklyn | Kings | 2 559 903 | 71 | 183 | 36 732 | 14 182 |
| Queens | Queens | 2 253 858 | 109 | 283 | 21 333 | 8 237 |
| Staten Island | Richmond | 476 143 | 58 | 151 | 8 160 | 3 151 |
| Vila de Nòva York | Vila de Nòva York | 8 336 817 | 303 | 786 | 27 858 | 10 756 |
| Estat de Nòva York | Estat de Nòva York | 19 453 561 | 47 214 | 122 284 | 416 | 159 |
| Font: United States Census Bureau |||||||
# Brooklyn Nets

Los Brooklyn Nets son una equipa de basquetbòl professional que lo sèti es a Brooklyn, Nòva York (Estats Units), e que jòguen a la Division Atlantica de la Conferéncia Èst de la NBA.

## Pabalhons

* Teaneck Armory (1967–1968)
* Long Island Arena (1968–1969)
* Island Garden (1969–1971)
* Nassau Veterans Memorial Coliseum (1971–1977)
* Rutgers Athletic Center (1977–1981)
* Brendan T. Byrne Arena/Continental Airlines Arena/Izod Center (1981–2010)
* Prudential Center (2010–2012)
* Barclays Center (2012–present)

## Ligam extèrne

* (en)Site oficial del club
# Bronze

Lo bronze es un aliatge de coire e d'estam que n'es lo principal additiu, mas de còps que i a, lo bronze conten tanben d'autres elements quimics coma fosfòr, manganès, alumini, o silici. Es resistent e dur e ten divèrses usatges industrials. Èra particularament utilizat dins l'Antiquitat, e a donat son nom a l'Edat del Bronze. Los grècs e los romans an apondut zinc, plomb e argent als aligatges de bronze per los utilizar en aisinas, armas, monedas o objèctes d'art.
# Broqueiran

Broqueiran (Brouqueyran en francés) es una comuna gascona de Vasadés administrada pr'eu departament de Gironda de la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Broqueiran :
| Coimèras | Auròs | |
| | | Bertés |
| Casats | Vasats | Ladòs |

## Toponimia

Per Dauzat, Broqueiran ven d'un nom gallo-roman d'òme, *Broccarius, deu gallés broccos, « taish », dab lo sufixe -anum. Jacques Astor, citat per Bénédicte Boyrie-Fénié, pensa tanben que lo nom ven de *Broccarius, dab un autre sens (lo gallés broccos a tanben lo sens o la connotacion de « prominent »).
Bénédicte Boyrie-Fénié, part d'atestacions que son un còp per Broqueiran, un còp per Beucoiran, a Molís de Medòc : Becoiran (Petrus de ~), en 1242-1255 (Beucoiran), Brouqueyran (ecclesiam de ~), en 1261 (Broqueiran), Bolcayran, shens data (Beucoiran), Belcorano, shens data (Beucoiran), Bolqueran / Bolqueyran, shens data (Beucoiran). Lo sens de bròc (cf. gallés broccos, « taish » e latin brochus, « lo qu'a las dents prominentas o la boca prominentas, que despassan) e lo de bèuc, mot sonque medoquin, es prumèrament « espina » e los derivats del prumèir designan bartàs, lòcs plens de bròcs blancs o de brucs. En i ajustant lo sufixe collectiu (ensemble de...) latin -ariu(m) e lo sufixe locatiu (l'endret on i a...) -anu(m), Broqueiran, com Beucoiran e tanben com Espiet (< Espinet-), èran, segon B. Boyrie-Fénié, lòcs plens de broishòcs, quan los eishartiguèren.

## Administracion

Lista deus cònsols successius :
| Periòde | Periòde | Identitat | Qualitat |
| març 2001 | 2026 | Jean-Louis Saumon | foncionari |
| | 2001 | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton d'Auròs; es adara deu canton de Le Réolais et Les Bastides (en francés), donc deu Reulés e las Bastidas.

## Demografia

modificar « persona »  v · d · m 
Evolucion demografica Populacion comunala actuala (2013): 209, totala: 198 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 290 | 279 | 284 | 310 | 315 | 326 | 265 | 267 | 266 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 266 | 267 | 260 | 280 | 251 | 267 | 243 | 240 | 242 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 238 | 228 | 210 | 179 | 175 | 164 | 190 | 137 | 150 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 140 | 140 | 144 | 122 | 136 | 148 | 180 | 191 | 196 199 |
| 2009 | 2010 |
| 202 205 | 207 210 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véser tanben

* Comunas de Gironda

## Nòtas

* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 120
* 1 2 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 87-88
* Portau de Gasconha
# Clarin

Lo clarin (o l'autbòi) qu'ei un instrument de musica d'espiulas doblas provesit (dens la soa forma modèrna) de claus entà poder podúser totas las nòtas d'ua gama cromatica.
# Clark Gable

Clark Gable :
| Profession: | actor de cinèma |
| Data de naissença: | 1 de febrièr de 1901 |
| Luòc de naissença: | Cádiz, Ohio |
| Data de decès: | 16 de novembre de 1960 |
| Luòc de decès: | Los Angeles, Califòrnia |
Clark Gable (nascut William Clark Gable) foguèt un important actor de cinèma dels Estats Units.
# Clariana de Cardener

Clariana de Cardener es un municipi de la província catalana de Lhèida e de la Comunautat Autonòma de la Generalitat de Catalonha.
# Clarice Lispector

Clarice Lispector, nascuda Haia Pinkhasovna Lispector (1920 - 1977) foguèt una escrivana brasilièra, nascuda en Ucraïna.
Lispector es considerada una de las pus importantas escrivanas brasilianas del sègle XX. Aperten a la tresena fasa del modernisme, lo de la generacion del 45 brasilièr. De malaisit classament, ela meteissa definissiá lo sieu estil coma un "pas-estil". E mai se la siá especialitat es estada lo relat, daissèt un legat important en romans, coma A paixão segundo G.H. e A Hora da Estrela, en mai d'una produccion mendre en libres infantils, poèmas e pintura.

## Libres

(títols originals)
* Perto do Coração Selvagem (1944)
* O Lustre (1946)
* A Cidade Sitiada (1949)
* Alguns Contos (1952)
* Laços de Família (1960)
* A Maçã no Escuro (1961)
* A Legião Estrangeira (1964)
* A Paixão segundo G.H. (1964)
* O Mistério do Coelho Pensante (1967)
* A mulher que matou os peixes (1968)
* Uma Aprendizagem ou O Livro dos Prazeres (1969)
* Felicidade Clandestina (1971)
* A imitação da rosa (1973)
* Água Viva (1973)
* A Vida Íntima de Laura (1974)
* A Via-crucis do Corpo (1974)
* Onde estivestes de Noite (1974)
* A hora da Estrela (1977)
* Para não Esquecer (1978)
* Quase de Verdade (1978)
* Um Sopro de Vida (1978)
* A Bela e a Fera (1979)
* A Descoberta do Mundo (1984)
* Como Nasceram as Estrelas (1987)
* Cartas perto do Coração (2001)
* Correspondências (2002)
* Portal de la literatura
* Portal de Brasil
# Clarineta

La clarineta es un instrument de musica de vent de la familha de las fustas caracterizat per son enche simple e sa cavitat intèrna gaireben cilindrica. Foguèt creada vèrs 1690 per Johann Christoph Denner (1655-1707) a Nurembèrg sus la basa d'un instrument d'enche simple pus ancian : lo « calamèl ». La clarineta soprano (en si♭) es lo modèl mai comun.
La forma intèrna cilindrica de la clarineta la destria del autbòi e del saxofòn, ambedos de forma conica, e li balha una aptitud al quintejament. Son timbre caud dins lo registre grèu, pòt venir extrèmament brilhant veire fòrça agut.
De totes los instruments de vent de sa familha, la clarineta ten la pus granda tessitura amb tres octavas e una sexta minora, siá 45 nòtas en tot$^,$. Se declina en une familha d'instruments gaireben totes transpositors, de la clarineta contrabassa fins a la clarineta piccolo, cobrissent aital tota l'espandida d'una orquèstra simfonica. Levat las percussions, la clarineta es l'instrument qu'a la familha mai granda.
Aquel instrument servís dins la musica classica e tradicionala e en jazz o en musica contemporanèa. Entre las composicions famosas per clarineta, podèm citar lo Concerto per clarineta de Mozart.

## Referéncias

* ↑ . La clarinette de A à Z..
# Clarksville (Arkansas)

La vila de Clarksville es lo sèti del comtat de Johnson, en Arkansas, ais Estats Units. Comptava 9 178 abitants al recensament de 2010. Es localizada entre lo Riu d'Arkansas e los Monts d'Ozark.

## Clima

Donadas climaticas a Clarksville, Arkansas :
| Mes | Gen | Feb | Mar | Abr | Mai | Jun | Jul | Ago | Set | Oct | Nov | Dec | Annada |
| Recòrd de calor °F (°C) | 79 (26) | 87 (31) | 92 (33) | 94 (34) | 93 (34) | 103 (39) | 112 (44) | 109 (43) | 105 (41) | 99 (37) | 86 (30) | 81 (27) | 112 (44) |
| Temperaturas maximalas mejanas °F (°C) | 48 (9) | 55 (13) | 63 (17) | 72 (22) | 79 (26) | 87 (31) | 92 (33) | 92 (33) | 85 (29) | 74 (23) | 61 (16) | 51 (11) | 72 (22) |
| Temperaturas minimalas mejanas °F (°C) | 25 (−4) | 29 (−2) | 37 (3) | 45 (7) | 55 (13) | 64 (18) | 68 (20) | 66 (19) | 59 (15) | 46 (8) | 36 (2) | 28 (−2) | 47 (8) |
| Recòrd de freg °F (°C) | −11 (−24) | 0 (−18) | 9 (−13) | 20 (−7) | 34 (1) | 44 (7) | 50 (10) | 46 (8) | 36 (2) | 20 (−7) | 7 (−14) | −9 (−23) | −11 (−24) |
| Precipitacions mej. inches (cm) | 2.74 (70) | 3.09 (78) | 4.50 (114) | 4.48 (114) | 5.21 (132) | 4.16 (106) | 2.90 (74) | 2.58 (66) | 3.88 (99) | 4.13 (105) | 5.08 (129) | 4.46 (113) | 47.21 (1 200) |
| Source: Weather Channel ||||||||||||||
# Clarlende

Clarlende [çjaʁˈlɛ̃də] (Clerlande en francés) z-es una comuna auvernhata dau departament dau Puèi de Doma e la region d'Auvèrnhe-Ròse-Aups, ancianament d'Auvèrnhe.

## Istòria

La comuna se creèt en 1869, a partir de Varenas (Mòrja).

## Toponimia

Avèm ren-mas v-una atestacion, Clarleande en 1165, mas sabèm que ven de Klaronemeto.

## Administracion

Lista daus cònses successius :
| Periòde | Periòde | Identitat | Etiqueta | Qualitat |
| març de 2001 | 2026 | Didier Imbert | divèrs dreita | agricultor |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 517, totala: 520 :
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | 540 | 538 | 524 | 512 | 511 | 485 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 480 | 455 | 410 | 350 | 321 | 315 | 293 | 290 | 273 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 280 | 278 | 265 | 275 | 279 | 305 | 340 | 343 | 357 364 |
| 2009 | 2010 |
| 387 390 | 418 422 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas dau Puèi de Doma

## Nòtas e referéncias
### Nòtas
### Referéncias

* ↑ Jean-Pierre Chambon, Bernard Clémençon, Emmanuel Grélois, Le toponyme médiéval Arlempde (1325) et autres issues inédites de gaul. nemeto- dans la cité des Arvernes (Clerlande ; Lempdes et Lindes), periodic Études celtiques, vol 43, ed. CNRS, 2017 |ean=9782271135216 , legir en linha https://www.persee.fr/doc/ecelt_0373-1928_2017_num_43_1_1099 , paginas 171-174
* ↑ Collectatge IEO 63, parlar de Sent Bonet.
* Portal d'Auvèrnhe
# Clarissa Bevilacqua

Clarissa Bevilacqua qu'ei ua violonista italiana nascuda au començament deu sègle XXI.
Aus 16 ans que sortí diplomada deu Conservatòri Nicolini de Placença entà perseguí ua carriera de concertista internacionau jà entamenada alavètz desempuish los 9 ans. Que ho causida peu Museo del violino de Cremona entà presentar los sons vriulons deus màgers.
Lo son vriulon qu'ei un de Carlo Giuseppe Testore de 1710 prestat per ua fondacion milanesa.

## Ligam extèrne

* Site personau
# Claret (Erau)

Claret (en occitan e en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : Amalrico de Clarito en 1043-1060 (identificacion mausegura), valle de Claret en _1123-24, a Clareto en 1260, de Clareto, versus Claretum en 1279, valle S. Felicis de Clareto en 1285, castri de Clareto en 1293, parrochia de Clareto en 1293, parrochia S. Felicis de Vetula sive de Clareto, sense data, castri de Clareto, S. Felicis de Vetula sive de Clareto en 1312, dominus S. Felicis de Clareto en 1323, 1405, Claret en 1622, 1648, 1740-60, 1774-75 (mapa de Cassini).
Hamlin, aitau coma Dauzat, que creson a l'existéncia d'un radicau oronimic preindoeuropèu *kl-ar-, amb lo sufixe -et, dau latin ittum. La partida mai anciana dau vilatge se situa a la naissença d'un travèrs, expausat au miègjorn.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Philippe Tourrier | | |
| març de 2008 | 2020 | André Cot | PS | foncionari |
| març de 1977 | 2008 | Christian Jean | PS | conselhièr generau, vice-president dau Conselh Generau |
| | 1977 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1418, totala: 1452 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 759 | 791 | 773 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 677 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 670 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 468 | 468 | 476 | 526 | 825 | 1 069 | 1 320 | 1 339 | 1 364 1 392 |
| 2009 | 2010 |
| 1 388 1 416 | 1 389 1 417 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1617 abitants e la densitat èra de 57,2 ab/km².

## Veire tanben

* Comunas d'Erau

## Nòtas e referéncias

* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 107
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 194, a Clarens
* Portal de Lengadòc
# David McWilliams

David Mac Williams es un cantaire irlandés anglofòn nascut lo 4 de julhet de 1945 a Béal Feirste en Irlanda del Nòrd e mòrt d'una crisa cardiaca lo 8 de genièr de 2002 a Ballycastle (Irlanda del Nòrd).
Mac Williams es mai que mai conegut per èsser l'autor e l'interprèt en 1967 de la cançon Days of Pearly Spencer. Aquela cançon es estada represa per de nombroses artistas coma Marc Almond, David Bowie, e quitament en version reggae en 1987 per Kamille ; la musica de Days of Pearly Spencer es estada ela escapolonada pels grops italians Topo & Roby (Set On Fire, 1988) e Cappella (What I Gotta Do, 1994).
Curiosament, la cançon Days of Pearly Spencer per David McWilliams, pasmens cantada en anglés, es pas estada classada a l'epòca (1967) dins los palmareses britanics, mentre qu'a pr'aquò agut una plan granda capitada al Japon e dins païses del continent europèu, en Itàlia, en França (ont foguèt tanben represa en 1968 en francés per Frank Alamo, Je connais une chanson), en Belgica, als Païses Basses, en Espanha (ont foguèt aquí tanben represa, en espanhòu e per Ana Belén, Vuelo blanco de gaviota) etc. Paradoxalament, en Anglatèrra, la version represa per l'Anglés Marc Almond es fòrça mai coneguda que non pas la version originala de David McWilliams. David Bowie a tanben représ aquesta cançon.

## Referéncias

* ↑ https://www.nostalgie.fr/artistes/david-mcwilliams/biographie
# David Livingstone

David Livingstone (Glasgow, Escòcia, 19 de març de 1813 - 1 de mai de 1873), foguèt un important explorator e missionari escocés.
En 1844 se maridèt amb Mary Moffat, que durant qualques ans demorèt amb lo sieu marit en Africa abans de tornar en Anglatèrra amb los sieus filhs.

## Descobèrta de las cascadas Victòria

Après recórrer durant uèch ans la region en fasent la siá activitat missionària, anèt dins lo desèrt de Kalahari e descobriguèt lo lac Ngami (1849) e Zambèzi. Entre los ans 1852 e 1856 entreprenguèt un viatge de l'Ocean Atlantic fins a l'Ocean Indian en descobrint las cascadas de Zambèzi (1855), batejadas amb lo nom de cascadas Victòria en onor de la reina d'Anglatèrra. David Livingstone se prepausèt de dobrir de rotas en Africa per facilitar lo prètzfach missionari e l'activitat comerciala, en considerant l'importància de la navegabilitat de Zambèzi. Viatgèt en Anglatèrra per cercar d'assistents per lo sieu projècte e per editar un libre sus las siás expedicions, al temps que demissionava de la societat missionària que n'aviá fach partida fins alavetz.

## Expedicion al riu Zambèzi

Entre 1858 e 1863 explorèt prigondament la zòna compresa entre lo lac Nyassa e Zambèzi, mas descobriguèt que fins als rapids de Karabasa lo riu èra absoludament pas navegable, a causa d'una sèria de cascadas e rapids qu'en l'exploracion aviá ja fracassat en un viatge anterior. L'expedicion resultèt un fracàs e en ela moriguèron la majoritat dels amics de Livingstone, entre eles lo sieu fraire Charles e la siá molhèr Mary, que moriguèt lo jorn 29 d'abril de 1863 de disenteria. Quand tornèron en Anglatèrra en 1864 de l'expedicion al Zambèzi, foguèt durament criticat pels jornalistas, la que causa provoquèt que Livingstone aguès de grandas dificultats per aténher de sòus per contunhar las expedicions en Africa.

## Fonts de Nil

En març de 1866 tornèt en Africa per contunhar la siá expedicion. Aquela nòva expedicion partiguèt de l'illa de Zanzibar - qu'aperten actualament a Tanzania - per s'endintrar de contunh dins lo continent african ont descobriguèt los lacs de Bangwuelu e Moero e lo riu Lualaba, que foguèt a tòrt identificat per Livingstone coma Nil, mentre qu'es en fach un afluent de Còngo. Se va posteriorament seguir cap a las ribièras del lac Tanganyika.

## Doctor Livingstone, I presume

A comptar d'alavetz e durant divèrses ans se sabèt pas res d'el, que causa lo jornal New York Herald organizèt per el una expedicion d'ajuda que foguèt fisada a Henry Morton Stanley, que, en 1871, atenguèt trobar David Livingstone a las còstas del lac, dins la vila de Ujiji. En aquela amassada Stanley prononcièt la siá famosa frasa: «Doctor Livingstone, supausi». Totes dos decidiguèron d'explorar amassa Tanganyika, fins qu'un an prenguèron après dos camins diferents.

## Malautiá e mòrt

Livingstone contunhèt las siás exploracions fins que moriguèt lo 1èr de mai de 1873 a causa d'una malària e d'una emorragia intèrna produsida per una obstruccion intestinala. Lo sieu cadavre foguèt transportat en Anglatèrra e enterrat a l'abadiá de Westminster mas ditz la legenda que lo sieu còr foguèt enterrat en Africa, abans de transportar lo cadavre.
# David Magnan

David Magnan (18 d'abriu de 1898, Alaug - 23 de julhet de 1918, Vrigny), dich Lili dei Bellons, es un abitant de la region d'Alaug conoissut per son ròtle dins lei romans autobiografics de Marcèu Panhòl (1895-1974). Durant la Premiera Guèrra Mondiala, foguèt mobilizat dins lo 43$^{en}$ regiment d'infantariá coloniala e foguèt tuat lo 23 de julhet de 1918 a Vrigny durant la segonda batalha de Marna. Es enterrat dins lo meteis cementèri que Marcèu Panhòl.

## Liames intèrnes

* La glòria de mon paire.
* Lo castèu de ma maire.
* Marcèu Panhòl.
# David Niven

James David Graham Niven, mai conegut coma David Niven (Londres, 1 de març de 1910 – Château-d'Oex, 29 de julhet de 1983) foguèt un actor de cinèma anglès.
# David Ogden Stiers

David Allen Ogden Stiers (nascut lo 31 d'octobre de 1942 – mòrt lo 3 de març de 2018) foguèt un actor american de television e de cinèma.
# David Padilla Arancibia

David Padilla Arancibia (n. 13 d'agost de 1927) es un militar que foguèt president de facto de Bolívia entre novembre de 1978 e agost de 1979.
| Precedit per Juan Pereda Asbún | President de Bolívia 1978 - 1979 | Seguit per Walter Guevara Arze |
# David Paterson

David Alexander Paterson (Brooklyn, Nòva York, 20 de mai de 1954) es un politician democrata american. Foguèt lo 55en governador de l'estat de Nòva York de 2008 a 2010 e lo primièr afroamerican a aténher aquesta posicion.
# David Mitchell

David Mitchell (Southport, 12 de genoièr de 1969) es un romancièr anglés, conegut subretot per sos romans number9dream (2001) e Cloud Atlas (2004).
# David Oistrakh

David Fyodorovich Oistrakh (en rus Давид Фёдорович Ойстрах - Odessa, lo 30 de seteme de 1908 - Amsterdam, lo 24 d'octobre de 1974) que ho un violonista sovietic d'origina judiva e un deus virtuòsos màger deu sègle XX per aqueste instrument. Com Nathan Milstein, qu'estudiè dab lo mèste rus Piotr Stolyarsky.
Durant la soa carrièra que viatgè peu monde sancer e qu'enregistrè versions vengudas referenciau d'òbras classica.
Que joguè dab dus stradivarius deus famós : lo Conte di Fontana de 1702 e lo Marsick de 1705.
# David Lloyd George

David Lloyd George, 1$^{èr}$ Comte Lloyd George de Dwyfor (1863-1945) avocat e òme politic foguèt primièr ministre del Reialme Unit entre 1916 e 1922.
| Precedit per Herbert Henry Asquith | Primièr ministre britanic 7 de decembre de 1916 - 22 d'octobre de 1922 | Seguit per Andrew Bonar Law |